ခွန်ရဲထွေး

ဦးခွန်ရဲထွေး သို့မဟုတ် ဦးခွန်ရဲမြင့်နိုင် (၄ ဇန်နဝါရီ ၁၉၆၁ မွေးဖွား) သည် မြန်မာနိုင်ငံသား ပအိုဝ်းလူမျိုး နိုင်ငံရေးသမားတစ်ဦးဖြစ်ပြီး လက်ရှိတွင် ပအိုဝ်းကိုယ်ပိုင်အုပ်ချုပ်ခွင့်ရဒေသ စီမံအုပ်ချုပ်‌ရေးအဖွဲ့ ဥက္ကဋ္ဌအဖြစ် တာဝန်ထမ်းဆောင်လျက်ရှိသည်။

အစောပိုင်းဘဝ 
ဦးခွန်ရဲထွေးကို ၁၉၆၁ ခုနှစ် ဇန်နဝါရီလ ၄ ရက်နေ့တွင် ဦးဘိုးရွှေနှင့် ဒေါ်မြစိန်တို့က တောင်ငူမြို့တွင် မွေးဖွားခဲ့သည်။ ပဲခူးတိုင်းဒေသကြီး၊ ထန်းတပင်မြို့နယ်၊ ဇရပ်ကြီးရွာ အမကကျောင်း၊ တောင်ငူမြို့ အလက(၂)နှင့် အထက(၅) တို့တွင် အခြေခံပညာသင်ကြားခဲ့ပြီး ပဲခူးဒေသကောလိပ်၊ မော်လမြိုင်ဒီဂရီကောလိပ်တို့တွင် ဆက်လက်ပညာသင်ကြားခဲ့ကာ ရူပဗေဒအထူးပြုဖြင့် သိပ္ပံဘွဲ့ ရရှိခဲ့သည်။

စစ်ဖက်တာဝန်ထမ်းဆောင်ခြင်း 
ဦးခွန်ရဲထွေးသည် တပ်မတော်တွင် ဗိုလ်မှူးကြီး အဆင့်ထိ တာဝန်ထမ်းဆောင်ခဲ့သူဖြစ်ပြီး ခလရ (၁၁၃)၊ ခလရ (၂၃၄)၊ ကော့သောင်း စစ်ဗျူဟာ၊ ခလရ (၂၅၉)၊ ခမရ (၅၁၈)၊ ခမရ (၅၁၂)၊ ဘုရင့်နောင်တိုက်ခိုက်ရေးတပ်၊ အနောက်မြောက်တိုင်းစစ်ဌာနချုပ်၊ အမှတ် (၁၄) စစ်ဆင်ရေး ကွပ်ကဲမှုဌာနချုပ်နဲ့ အမှတ်(၁၀) တန်းမြှင့်သင်တန်းကျောင်းတို့တွင် တာဝန်ထမ်းဆောင်ခဲ့သည်။

နိုင်ငံရေး 
တပ်မတော်မှ အငြိမ်းစားယူကာ  ၂၀၁၅ ခုနှစ် အထွေထွေ ရွေးကောက်ပွဲတွင်  ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ကိုယ်စားပြုကာ တောင်ကြီးမြို့နယ် မဲဆန္ဒနယ်အမှတ်(၁) တွင် ရှမ်းပြည်နယ်လွှတ်တော်  ကိုယ်စားလှယ်အဖြစ် ယှဉ်ပြိုင်အနိုင်ရခဲ့ပြီး ရှမ်းပြည်နယ် အစိုးရအဖွဲ့တွင် လမ်းပန်း ဆက်သွယ်ရေးဝန်ကြီး အဖြစ် တာဝန်ထမ်းဆောင်ခဲ့သည်။

၂၀၂၁ ခုနှစ် အာဏာသိမ်းပြီးနောက်တွင် ဦးခွန်ရဲထွေးသည် ပအိုဝ်းကိုယ်ပိုင်အုပ်ချုပ်ခွင့်ရဒေသ စီမံအုပ်ချုပ်‌ရေးအဖွဲ့ ဥက္ကဋ္ဌအဖြစ်  ခန့်အပ်ခြင်း ခံရသည်။

ကိုးကား 

ရှမ်းပြည်နယ်အစိုးရအဖွဲ့ ဝန်ကြီးများ
နိုင်ငံတော်စီမံအုပ်ချုပ်ရေးကောင်စီဝင်များ
၁၉၆၁ မွေးဖွားသူများ